คาดสัปดาห์หน้าบาทกรอบ29.70/90
กสิกรไทยคาดเงินบาทสัปดาห์หน้าเคลื่อนไหวในกรอบ 29.70-29.90 จับตา สัญญาณการดูแลค่าเงินบาทของทางการไทย
9 ก.พ. 2556

กสิกรไทยคาดเงินบาทสัปดาห์หน้าเคลื่อนไหวในกรอบ 29.70-29.90 จับตา สัญญาณการดูแลค่าเงินบาทของทางการไทย 
ศูนย์วิจัยกสิกรไทย คาดการณ์แนวโน้มเงินบาทในสัปดาห์หน้า(11-15 ก.พ.)ว่า เงินบาทอาจเคลื่อนไหวในกรอบ 29.70-29.90 บาทดอลลาร์ฯ โดยต้องติดตามสัญญาณการติดตามดูแลค่าเงินบาทของทางการไทย ขณะที่ตัวเลขเศรษฐกิจสหรัฐฯ ที่สำคัญ ได้แก่ ผลสำรวจภาวะธุรกิจโดยรวมของเฟดสาขานิวยอร์ก ดัชนีความเชื่อมั่นผู้บริโภครายงานโดยรอยเตอร์/มหาวิทยาลัยมิชิแกน (เบื้องต้น) เดือนก.พ. ยอดค้าปลีก ผลผลิตภาคอุตสาหกรรม ข้อมูลงบประมาณของรัฐบาลกลางเดือนม.ค. สต็อกสินค้าคงคลังภาคธุรกิจ ข้อมูลเงินทุนไหลเข้าสุทธิสู่ตลาดการเงินสหรัฐฯเดือนธ.ค. รวมถึงจำนวนผู้ขอรับสวัสดิการว่างงานรายสัปดาห์